ଗଜପତି ଜିଲ୍ଲା ଗୁମ୍ମା ବ୍ଲକ ଅନ୍ତର୍ଗତ କେରଙ୍ଗ ଗାଁର ସାଗରିକା ରାଇକା (୨୧) ଇଣ୍ଟିଗ୍ରେଟେଡ ଡିଷ୍ଟ୍ରିକ୍ଟ ଇଣ୍ଟରଭେନସନ ପ୍ରୋଗ୍ରାମ (ଆଇଡିଆଇ)ର କ୍ଲଷ୍ଟର ସଂଯୋଜକ ଭାବେ କାମ କରୁଛନ୍ତି । କିଶୋରୀ ଓ ମହିଳାମାନଙ୍କ ସଶକ୍ତିକରଣ ପାଇଁ ସେ ଗତ ୪ ବର୍ଷ ହେଲା କାମ କରୁଛନ୍ତି ।
୧୬ ବର୍ଷ ହୋଇଥିବା ବେଳେ ବାପା -ମା' ଠିକ କରିଥିବା ବିବାହ ବିରୋଧରେ ସ୍ୱର ଉତ୍ତୋଳନ କରି ସେ ନିଜ ସମ୍ପ୍ରଦାୟରେ ବେଶ ପରିଚିତ । ଝିଅମାନେ ଶୀଘ୍ର ବା ବାଲ୍ୟ ବିବାହ ବିରୋଧରେ ସ୍ୱର ଉତ୍ତୋଳନ କରିବାକୁ ସାହସ କରିପାରନ୍ତି ନାହିଁ । ହେଲେ ଜୀବନ କୌଶଳ ଶିକ୍ଷା ପାଇଥିବା ରାଇକା ଏହା କରି ପାରିଥିଲେ ।
ବିଶ୍ୱ ସ୍ୱାସ୍ଥ୍ୟ ସଂଗଠନ (ଡବ୍ଲୁଏଚଓ) ଅନୁଯାୟୀ ଦୈନନ୍ଦିନ ଜୀବନର ଆହ୍ୱାନ ଓ ସମସ୍ୟାକୁ ସଫଳତାର ସହ ମୁକାବିଲା ପାଇଁ ବ୍ୟକ୍ତି ନିକଟରେ ଥିବା ସକାରାତ୍ମକ ମନୋଭାବ ଓ ଖାପ ଖୁଆଇବାର କ୍ଷମତାକୁ ଜୀବନ କୌଶଳ କୁହାଯାଏ ।
ଶିଶୁ ଓ କିଶୋର ସୁସ୍ଥ ତଥା ଭଲ ରହିବା ପାଇଁ ଜୀବନ କୈାଶଳର ଆବଶ୍ୟକତା ରହିଛି । ନିଷ୍ପତ୍ତି ନେବା, ସମସ୍ୟା ସମାଧାନ, ରଚନାତ୍ମକ ଓ ମହତ୍ୱପୂର୍ଣ୍ଣ ଭାବନା, ଉପଯୁକ୍ତ ଯୋଗାଯୋଗ, ପାରସ୍ପରିକ ସମ୍ପର୍କ, ସଚେତନତା, ସହାନୁଭୂତି ଓ ଚାପ ମୁକାବିଲା ପାଇଁ ଜୀବନ କୌଶଳର ଆବଶ୍ୟକତା ରହିଛି ।
ଆଦିବାସୀ ସ୍କୁଲଗୁଡ଼ିକରେ ପ୍ରଦାନ କରା ଯାଉଥିବା ଜୀବନ କୌଶଳ ତାଲିମ ଦ୍ୱାରା ଝିଅମାନେ ସଶକ୍ତ ହୋଇଛନ୍ତି ଓ ବାଲ୍ୟ ବିବାହ ପ୍ରଥା କମିଛି ।
ପରିବାର ଓ ସମ୍ପ୍ରଦାୟର ଚାପ ତଥା ସଚେତନତା ଅଭାବ ଯୋଗୁଁ ବାଲ୍ୟ ବିବାହ ହୋଇଥାଏ ବୋଲି କୁହନ୍ତି ସ୍ଥାନୀୟ ସ୍ୱେଚ୍ଛାସେବୀ ସଂଗଠନ ପିପୁଲ୍ସ ରୁରାଲ ଏଜୁକେସନ ମୁଭମେଣ୍ଟ (ପିଆରଇଏମ)ର କାର୍ଯ୍ୟକ୍ରମ ପ୍ରବନ୍ଧକ ସଂଯୁକ୍ତା ତ୍ରିପାଠୀ ।
କିଶୋରୀମାନଙ୍କ ପାଇଁ ପିଆରଇଏମ ଜୀବନ କୌଶଳ ଶିକ୍ଷା କାର୍ଯ୍ୟକ୍ରମ ଆୟୋଜିତ କରୁଛି । କିଶୋରାବସ୍ଥାରେ ହେଉଥିବା ଶାରୀରିକ ପରିବର୍ତନ ସମ୍ପର୍କରେ ଜୀବନ କୌଶଳ ଶିକ୍ଷାରୁ କିଶୋର/କିଶୋରୀମାନେ ସୂଚନା ପାଇପାରନ୍ତି ।
ଭାରତୀୟ ଆଇନ ଅନୁଯାୟୀ ୧୮ ବର୍ଷ କିମ୍ବା ତାଠାରୁ କମ୍ ବୟସର ଝିଅ ଓ ୨୧ ବର୍ଷ ବୟସରୁ ସାନ ପୁଅ ବିବାହ କଲେ ତାକୁ ବାଲ୍ୟ ବିବାହ କୁହାଯିବ ଓ ତାହା ଦଣ୍ଡନୀୟ ଅପରାଧ । ଗର୍ଲସ ନଟ ବ୍ରାଇଡସ୍, ବିଶ୍ୱସ୍ତରୀୟ ସଂଗଠନ ଅନୁଯାୟୀ ବାଲ୍ୟ ବିବାହ ଝିଅମାନଙ୍କ ସ୍ୱାସ୍ଥ୍ୟ, ଶିକ୍ଷା ଓ ସୁଯୋଗକୁ ପ୍ରଭାବିତ କରିଥାଏ । ଝିଅମାନଙ୍କୁ ହିଂସା ମୁହଁକୁ ଠେଲି ଦେବା ସହ ସେମାନଙ୍କୁ ଦାରିଦ୍ର୍ୟର ଚକ୍ରରେ ବାନ୍ଧି ରଖୁଥିବା ବାଲ୍ୟ ବିବାହ ଜାତିସଂଘର ଅତି କମରେ ଛଅଟି ନିରନ୍ତର ବିକାଶ ଲକ୍ଷ୍ୟ ହାସଲରେ ବାଧା ସୃଷ୍ଟି କରୁଛି ।
ଅନୁସୂଚିତ ଜାତି ଓ ଜନଜାତି ସମ୍ପ୍ରଦାୟଙ୍କ ମଧ୍ୟରେ ବାଲ୍ୟ ବିବାହ ପ୍ରଥା ରହିଛି । ଓଡ଼ିଶା ସରକାର ଜୀବନ ଶୈଳୀ ଶିକ୍ଷାକୁ ଅନୁସୂଚିତ ଜାତି ଓ ଜନଜାତି ବିଭାଗ, ସଂଖ୍ୟାଲଘୁ ଓ ପଛୁଆ ବର୍ଗ କଲ୍ୟାଣ ବିଭାଗ ଦ୍ୱାରା ପରିଚାଳିତ ସମସ୍ତ ଆବାସିକ ବିଦ୍ୟାଳୟର ପାଠ୍ୟକ୍ରମରେ ସାମିଲ କରିଛନ୍ତି ।
ୟୁନାଇଟେଡ ନେସନ୍ସ ପପୁଲେସନ ଫଣ୍ଡ (ୟୁଏନଏଫପିଏ) ଓ ସିଭିଲ ସୋସାଇଟି ସଂଗଠନ ସହ ଭାଗିଦାରୀରେ ବିଭାଗ ରାଜ୍ୟର ୧୬୭୦ ସ୍କୁଲରେ ପଢୁଥିବା ୬ ଲକ୍ଷ ୫୦ ହଜାରରୁ ଅଧିକ ପିଲାଙ୍କୁ ଜୀବନ କୌଶଳ ଶିକ୍ଷା ପ୍ରଦାନ କରୁଛି ।
ଏହି ବୈଜ୍ଞାନିକ ପଦ୍ଧତିରେ ପ୍ରସ୍ତୁତ କାର୍ଯ୍ୟକ୍ରମ ଦ୍ୱାରା ୨୦୧୫ରୁ ଆମେ କିଶୋରାବସ୍ଥାରେ ହେଉଥିବା ଶାରୀରିକ ଓ ସଂଜ୍ଞାନାତ୍ମକ ବିକାଶ ସମ୍ପର୍କରେ ସଚେତନ କରୁଛି । ଏହା ସହିତ ବ୍ୟକ୍ତିଗତ ସ୍ୱାସ୍ଥ୍ୟ, ବ୍ୟକ୍ତିଗତ ଓ ଯୌନ ସମ୍ବନ୍ଧୀୟ ପ୍ରଚଳିତ ଭ୍ରମାତ୍ମକ ଧାରଣା ଦୂରେଇ ଥାଏ ବୋଲି କହିଛନ୍ତି ଓଡ଼ିଶାର ଆବାସିକ ଆଦିବାସୀ ବିଦ୍ୟାଳୟଗୁଡିକର ଜୀବନ କୌଶଳ ଶିକ୍ଷା କାର୍ଯ୍ୟକ୍ରମ ପ୍ରବନ୍ଧକ ସୁଶାନ୍ତ କୁମାର ପଣ୍ଡା ।
ଜୀବନ କୌଶଳ ଶିକ୍ଷା ମାଧ୍ୟମରେ ମୁଁ କିଶୋରାବସ୍ଥାରେ ହେଉଥିବା ଶାରୀରିକ ଓ ବ୍ୟବହାର ପରିବର୍ତ୍ତନ ତଥା ଏହା ସହିତ ଖାପ ଖୁଆଇବା ଶିଖିଛି । ସମ୍ଭାବିତ ବାଲ୍ୟ ବିବାହର ପରିଣାମ ସମ୍ପର୍କରେ ଆମେ ସଚେତନ ହୋଇପାରିଛୁ । ବାପା, ମା ମୋର ବାଲ୍ୟ ବିବାହ ଯୋଜନା କରିଥିଲେ । ହେଲେ ମୁଁ ସେମାନଙ୍କୁ ଏହାର କୁପରିଣାମ ସମ୍ପର୍କରେ ବୁଝାଇଥିଲି ବୋଲି କହନ୍ତି ସାଗରିକା ରଇକା ।
ଅଧିକାଂଶ କ୍ଷେତ୍ରରେ ବିବାହ ପ୍ରସଙ୍ଗରେ କିଶୋର/କିଶୋରୀମାନେ ଚାପର ମୁକାବିଲା କରିପାରନ୍ତି ନାହିଁ । ଆମେ କିଶୋର/କିଶୋରୀମାନଙ୍କୁ ଆତ୍ମ ସଚେତନ କରାଉଛୁ, ନିଜକୁ କିପରି ବୁଝିପାରିବେ ଶିଖାଉଛୁ, ନିଜସ୍ୱ ପରିଚୟ ସୃଷ୍ଟି, ନକାରାତ୍ମକ ଚାପକୁ ବିରୋଧ ଓ ଜୀବନ ଜୀଇଁବାକୁ ଶିଖାଉଛୁ ବୋଲି ସୁଶାନ୍ତ ପଣ୍ଡା କହିଛନ୍ତି ।
କେରବା ସରକାରୀ ବାଳିକା ଉଚ୍ଚ ବିଦ୍ୟାଳୟର ଛାତ୍ରୀ ମୃଦୁ୍ୟସ୍ମିତା ଶବର କୁହନ୍ତି ଆମ ସମ୍ପ୍ରଦାୟ ଆମକୁ ଅନେକ ଅନ୍ଧବିଶ୍ୱାସ ଓ ଲୋକକଥା ଶିଖାଇବା ସହ ସେଗୁଡିକୁ ମାନିବୁ ବୋଲି ଆଶା ରଖିଥାଏ ।
ପ୍ରତି ଶନିବାର ଘଣ୍ଟାଏ ଲେଖାଁ ଏହି କ୍ଲାସ କରିବା ପରେ ଆମେ ଜ୍ଞାନର ମହତ୍ୱ ବୁଝିପାରିଲୁ ।
ରାୟଗଡ଼ା ଜିଲ୍ଲା ଗୁଣୁପୁର ବ୍ଲକର କେରବା ସ୍କୁଲରେ ପଢୁଥିବା ରାଇମଣି ଗମାଙ୍ଗ ଓ ତାଙ୍କ ସାଙ୍ଗମାନେ ନିଜ ଭବିଷ୍ୟତକୁ ନେଇ ସ୍ୱପ୍ନ ଦେଖିଛନ୍ତି । ଆମେ ଜୀବନ କୌଶଳ ଅଧିବେଶନରେ ଯୋଗ ଦେଇ ନିଜ ଦକ୍ଷତା ଓ ଉନ୍ନତ ଭବିଷ୍ୟତ ଦିଗରେ ଅଗ୍ରସର ହେବା ପାଇଁ ସମସ୍ୟା ସମାଧନର ସୂତ୍ର ଜାଣିବା ପରେ ଏହି ସ୍ୱପ୍ନ ଦେଖିବା ଆରମ୍ଭ କରିଛୁ ବୋଲି ଗମାଙ୍ଗ କହିଛନ୍ତି ।
ଏ ପ୍ରକାର ଶିକ୍ଷା ଝିଅମାନଙ୍କ ଜୀବନ ପ୍ରତି ଦୃଷ୍ଟିଭଙ୍ଗୀ ବଦଳାଇ ଦେଇଛି ବୋଲି କହିଛନ୍ତି ଜୀବନ କୌଶଳ ତାଲିମ ହାସଲ କରିଥିବା ସ୍କୁଲ ହଷ୍ଟେଲର ମାଟ୍ରନ ଉମାରାଣି ଗୌଡ । ସେମାନେ ଆଉ ବ୍ୟକ୍ତିଗତ ସମସ୍ୟା ସମ୍ପର୍କରେ କଥା ହେବାକୁ ଲାଜ କରୁନାହାନ୍ତି । ନିଜ ଜୀବନ ଓ ଭବିଷ୍ୟତକୁ ପ୍ରଭାବିତ କରୁଥିବା ପ୍ରସଙ୍ଗଗୁଡ଼ିକର ସମାଧାନ ପାଇଁ ଏବେ ସେମାନେ ସକ୍ଷମ ।
ଜୀବନ କୌଶଳ ଶିକ୍ଷାର ପ୍ରଭାବ କେବଲ କ୍ୟାମ୍ପସରେ ସୀମିତ ରହିନାହିଁ । କଳିଙ୍ଗ ଇନଷ୍ଟିଚୁ୍ୟଟ ଅଫ ସୋସିଆଲ ସାଇନ୍ସେସ (କିସ), ଭୁବନେଶ୍ୱରରେ ଜୀବନ କୌଶଳ ଶିକ୍ଷା ଦାୟିତ୍ୱରେ ଥିବା ସବ୍ୟସାରୀ ରାଉତ କହିଛନ୍ତି ଛାତ୍ରଛାତ୍ରୀମାନେ ଗାଁରେ ନିଜ ବନ୍ଧୁ କିମ୍ବା ବାନ୍ଧବୀଙ୍କୁ ମଧ୍ୟ ଏହା ଶିଖାଉଛନ୍ତି । ତେଣୁ ସମ୍ପ୍ରଦାୟ ଉପରେ ଏହାର ବେଶ ପ୍ରଭାବ ପଡୁଛି ।
କିସରେ ଏମଏସସି ଫିଜିକ୍ସ ପଢୁଥିବା କୁମାରୀ ଦୀପାଞ୍ଜଳି ପ୍ରଧାନ କହିଛନ୍ତି ସ୍କୁଲ ଛାଡ଼ିଥିବା ପିଲା ଓ କିଶୋର/କିଶୋରୀମାନେ ଜୀବନ କୌଶଳ ଶିକ୍ଷା ଅଭାବରୁ ନିଜେ ନିଷ୍ପତ୍ତି ନେଇପାରନ୍ତି ନାହିଁ ।
ଛୁଟିରେ ଆମେ ଛାତ୍ରଛାତ୍ରୀଙ୍କ ପାଇଁ ପ୍ରୋଜେକ୍ଟ ତିଆରି କରୁ । ଏହା ସାହାଯ୍ୟରେ ସେମାନେ ଅନୁଷ୍ଠାନରୁ ପାଇଥିବା ଜ୍ଞାନକୁ ନିଜ ସମ୍ପ୍ରଦାୟରେ ବାଣ୍ଟି ପାରନ୍ତି । ମୁଁ ସଉରା ଜନଜାତିର, ଯେତେବେଳେ ମୁଁ ଛୁଟିରେ ଘରକୁ ଯାଏ, ସେତେବେଳେ ବନ୍ଧୁ, ସମ୍ପର୍କୀୟ ଓ ସମ୍ପ୍ରଦାୟର ସଦସ୍ୟଙ୍କୁ ନିଜେ ଶିଖିଥିବା କୌଶଳ ଶିଖାଇବାକୁ ଚେଷ୍ଟା କରେ । ବାଲ୍ୟ ବିବାହ କାହିଁକି ବନ୍ଦ ହେବା ଉଚିତ ସେମାନଙ୍କୁ ବୁଝାଏ ବୋଲି କୁହନ୍ତି ମୃଦୁ୍ୟସ୍ମିତା ଶବର ।
ଆଦିବାସୀ ସମ୍ପ୍ରଦାୟର କିଶୋର/କିଶୋରୀଙ୍କ ମଧ୍ୟରେ ସଚେତନତା ସୃଷ୍ଟି ଓ ଝିଅମାନଙ୍କୁ ଭବିଷ୍ୟତ ଗଢ଼ିବାର ସ୍ୱପ୍ନ ଦେଖିବାରେ ସାହାଯ୍ୟ କରି ଜୀବନ କୌଶଳ ଶିକ୍ଷା ଆଦିବାସୀ ବହୁଳ ଜିଲ୍ଲାଗୁଡ଼ିକ ତଥା ରାଜ୍ୟରେ ବାଲ୍ୟ ବିହାହ ସଂଖ୍ୟା କମାଇ ପାରିଛି । ୨୦୧୬ ଶେଷ ସୁଦ୍ଧା ଗୁମ୍ମା ବ୍ଲକରେ ଜୀବନ କୌଶଳ ଶିକ୍ଷା ଯୋଗୁଁ ବାଲ୍ୟ ବିବାହ ସଂଖ୍ୟା ପ୍ରାୟ ଶୂନ୍ୟ ଥିଲା ।
ଆଦିବାସୀ ସମ୍ପ୍ରଦାୟଗୁଡ଼ିକ ମଧ୍ୟରେ ବାଲ୍ୟ ବିବାହ ପ୍ରଥା ବେଶ ପ୍ରଚଳିତ । ଜାତୀୟ ପରିବାର ସ୍ୱାସ୍ଥ୍ୟ ସର୍ବେକ୍ଷଣ ୪ ଅନୁଯାୟୀ ୫ଟି ଆଦିବାସୀ ବହୁଳ ଜିଲ୍ଲା ମାଲକାନଗିରି, ନବରଙ୍ଗପୁର, ମୟୂରଭଞ୍ଜ, କୋରାପୁଟ, ରାୟଗଡ଼ାରେ ଏହି ପ୍ରଥା ଅଣଆଦିବାସୀ ଓ ଅନ୍ୟ ବର୍ଗରେ ମଧ୍ୟ ରହିଛି ।
ବାଲ୍ୟ ବିବାହ ସମ୍ପୂର୍ଣ୍ଣ ବନ୍ଦ କରିବାକୁ ହେଲେ ଜୀବନ କୌଶଳ ଶିକ୍ଷା ସମସ୍ତ ହାଇସ୍କୁଲରେ ଦିଆଯିବା ଆବଶ୍ୟକ ବୋଲି କହନ୍ତି ଅକ୍ସଫାମରେ କାମ କରୁଥିବା ଜେଣ୍ଡର ସ୍ପେଶାଲିଷ୍ଟ ରୁକ୍ମିଣୀ ପଣ୍ଡା ।
ହାଇସ୍କୁଲ ପାଠ୍ୟକ୍ରମରେ ଲିଙ୍ଗଗତ ଶିକ୍ଷା ରହିବା ଉଚିତ ଓ ଜୀବନ କୌଶଳ ଶିକ୍ଷା କିଶୋର/କିଶୋରୀ ଓ ଯୁବ ବର୍ଗଙ୍କ ମଧ୍ୟରେ ଲିଙ୍ଗଗତ ସଚେତନତା ସୃଷ୍ଟି କରିବା ଉପରେ କେନ୍ଦ୍ରିତ ହେବା ଉଚିତ ।
ଆକ୍ସନଏଡ ଦ୍ୱାରା ପ୍ରସ୍ତୁତ ରିପୋର୍ଟ ଭାରତରୁ ବାଲ୍ୟ ବିବାହ ଉଚ୍ଛେଦ ଅନୁଯାୟୀ ଷଷ୍ଠ ଶ୍ରେଣୀ ଓ ତଦୁର୍ଦ୍ଧ ଶ୍ରେଣୀରେ ବାଲ୍ୟ ବିବାହର କୁପରିଣାମ ସମ୍ପର୍କରେ ପାଠ୍ୟକ୍ରମରେ ସାମିଲ ହେବ ଉଚିତ ।
ଅକ୍ଟୋବର ୨୦୧୯ରେ ଓଡିଶା ସରକାର ପାଞ୍ଚ ବର୍ଷିଆ କାର୍ଯ୍ୟ ଯୋଜନା ପ୍ରସ୍ତୁତ କରିବା ସହ ୨୦୩୦ ସୁଦ୍ଧା ରାଜ୍ୟକୁ ବାଲ୍ୟ ବିବାହ ମୁକ୍ତ କରିବା ପାଇଁ ନୂଆ ନିୟମ ପ୍ରଣୟନ କରିଛନ୍ତି ।
ରାଜ୍ୟ ସରକାର ମୁଖ୍ୟ ବାଲ୍ୟ ବିବାହ ନିରୋଧ ଅଧିକାରୀ ନିଯୁକ୍ତ କରିବେ । ଦାୟିତ୍ୱରେ ଥିବା ଅଞ୍ଚଳରେ ବାଲ୍ୟ ବିବାହ ରୋକିବାରେ ବିଫଳ ଅଧିକାରୀଙ୍କ ବିରୋଧରେ ସେ ଶୃଙ୍ଖଳାଗତ କାର୍ଯ୍ୟାନୁଷ୍ଠାନ ଗ୍ରହଣ କରପାରିବେ । ଏହି ପ୍ରଥା ସାମାଜିକ ନିୟମ, କୁସଂସ୍କାର ଓ ଅନ୍ୟ କାରଣରୁ ଚାଲିଥିବାରୁ ଦଣ୍ଡ ଏହାର ସମାଧାନ କରିପାରିବ ନାହିଁ । ସ୍କୁଲ ଛାତ୍ରଛାତ୍ରୀ ଓ ଗୋଷ୍ଠୀ ସ୍ତରରେ ଶିକ୍ଷା ଓ ଲିଙ୍ଗଗତ ସଚେତନତା ରାଜ୍ୟକୁ ବାଲ୍ୟ ବିବାହ ମୁକ୍ତ କରିପାରିବ ବୋଲି କହନ୍ତି ରୁକ୍ମିଣୀ ପଣ୍ଡା ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
